

**LIETUVOS RESPUBLIKOS ENERGETIKOS MINISTRAS**

**įsakymas**

**DĖL TEISĖS RENGTI ENERGIJOS VARTOJIMO ĮRENGINIUOSE IR TECHNOLOGINIAMS PROCESAMS AUDITĄ ATLIEKANČIŲ SPECIALISTŲ MOKYMO KURSUS SUTEIKIMO**

2014 m. gruodžio 3 d. Nr. 1-299

Vilnius

Vadovaudamasis Lietuvos Respublikos energetikos įstatymo 6 straipsnio 18 punktu, 28 straipsnio 1 ir 2 dalimis bei atsižvelgdamas į Energijos vartojimo pastatuose, įrenginiuose ir technologiniams procesams audito atlikimo tvarkos ir sąlygų ir energijos vartojimo pastatuose, įrenginiuose ir technologiniams procesams auditą atliekančių specialistų rengimo ir atestavimo tvarkos aprašo, patvirtinto Lietuvos Respublikos energetikos ministro 2012 m. rugpjūčio 2 d. įsakymu Nr. 1-148 (toliau – Tvarkos aprašas), VI skyrių,

s u t e i k i u teisę Vilniaus Gedimino technikos universiteto Mechanikos fakulteto Mechanikos inžinerijos katedrai rengti energijos vartojimo įrenginiuose ir technologiniams procesams auditą atliekančių specialistų mokymo kursus pagal Tvarkos aprašo 2 priede nurodytą mokymo programą.

Energetikos ministras Rokas Masiulis